U-I-109/01
Natisni
Opravilna št.:
U-I-109/01
Datum odločitve:
4. 12. 2003
ECLI:
ECLI:SI:USRS:2003:U.I.109.01
Akt:
Zakon o lokalni samoupravi (Uradni list RS, št. 72/93, 57/94, 14/95, 26/97, 70/97, 10/98, 74/98 in 70/2000) (ZLS), 51. b, 51. c in 100. čl.

Zakon o javnih skladih (Uradni list RS, št. 22/2000) (ZJS), 57. čl.
Izrek:
Zahteva za oceno ustavnosti 51.b, 51.c in 100. člena Zakona o lokalni samoupravi (Uradni list RS, št. 72/93, 57/94, 14/95, 26/97, 70/97, 10/98, 74/98 in 70/2000) ter 57. člena Zakona o javnih skladih (Uradni list RS, št. 22/2000) se zavrže.
Evidenčni stavek:
Ustavno sodišče zavrže zahtevo občinskega sveta za oceno ustavnosti zakonske določbe, če izpodbijana določba ne ogroža pravico občine.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.

1.3.4.4 - Ustavno sodstvo - Pristojnost - Vrste postopkov - Pristojnosti lokalnih organov.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Občinski svet Občine Majšperk
Datum vloge:
21. 5. 2001
Vrsta odločitve:
sklep
Vrsta rešitve:
zavrženje
Dokument:
US22873
Dokument v PDF obliki:
U-I-109-01.pdf
118 KB
Prenesite datoteko
U-I-109/01
4. 12. 2003
SKLEP
Ustavno sodišče je v postopku za oceno ustavnosti, začetem z zahtevo Občinskega sveta Občine Majšperk, na seji dne 4. decembra 2003
sklenilo:
Zahteva za oceno ustavnosti 51.b, 51.c in 100. člena Zakona o lokalni samoupravi (Uradni list RS, št. 72/93, 57/94, 14/95, 26/97, 70/97, 10/98, 74/98 in 70/2000) ter 57. člena Zakona o javnih skladih (Uradni list RS, št. 22/2000) se zavrže.
O b r a z l o ž i t e v
A.
1. Predlagatelj je vložil svojo zahtevo tako, da se je "pridružil" zahtevi za oceno ustavnosti, ki jo je vložila Občina Vodice (št. U-I-53/01), v kateri je izpodbijala določbe 51.b, 51.c in 100. člena Zakona o lokalni samoupravi (v nadaljevanju ZLS) ter določbo 56. člena Zakona o javnih skladih (v nadaljevanju ZJS). Navaja, da Občina Majšperk kot pravna naslednica prejšnje Občine Ptuj ni sklenila delitvene bilance skupnega premoženja in da je Mestna občina Ptuj zoper Občino Majšperk in Občino Sveti Andraž v Slovenskih goricah vložila tožbo pri Upravnem sodišču. Meni, da izpodbijane določbe omogočajo delitev skupnega premoženja na podlagi meril, ki so določena v nasprotju z odločbo Ustavnega sodišča št. U-I-4/99 z dne 10. 6. 1999 (Uradni list RS, št. 59/99 in OdlUS VIII, 145).
Ustavno sodišče je zahtevo Občine Vodice zavrglo (sklep št. U-I- 53/2001 z dne 17. 5. 2001, OdlUS X, 97). Zato je odločilo, da se zahteva predlagatelja izloči iz zadeve št. U-I-53/01 in se vpiše kot samostojna zahteva.
2. Po sedmi alineji prvega odstavka 23. člena Zakona o Ustavnem sodišču (Uradni list RS, št. 15/94 - v nadaljevanju ZUstS), ki določa, da lahko vložijo zahtevo predstavniški organi lokalnih skupnosti le v primeru, če so ogrožene pravice lokalnih skupnosti.
3. Predlagatelj je vložil zahtevo za oceno ustavnosti izpodbijanih določb v času, ko se je postopek sporazumevanja o razdelitvi premoženja Občine Ptuj že nahajal v zaključni fazi.
Vsi občinski sveti novoustanovljenih občin na območju prejšnje Občine Ptuj so sprejeli sporazum o načinu razdelitve premoženja, sam sporazum o razdelitvi premoženja pa je podpisalo več kot polovica županov. Za veljavnost sporazuma o načinu razdelitve skupnega premoženja Občine Ptuj sta manjkala le podpisa Župana Občine Majšperk in Občine Sveti Andraž v Slovenskih goricah. Med postopkom ocene ustavnosti izpodbijanih določb se je navedeni postopek, ki so ga urejale izpodbijane določbe ZLS, končal.
Prišlo je do sklenitve sporazuma o razdelitvi premoženja Občine Ptuj, ker sta ga podpisala tudi župana Občine Majšperk in Občine Sveti Andraž v Slovenskih goricah (Uradni list RS, št. 38/03). S sklenitvijo Sporazuma o razdelitvi premoženja Občine Ptuj je prenehala obstajati procesna predpostavka za vložitev zahteve za oceno ustavnosti izpodbijanih določb, ker do njihove uporabe ne more več priti. Do njihove uporabe bi lahko prišlo le v primeru še nepravnomočno končanega sodnega postopka. Da bi tak postopek obstajal, pa predlagatelj ni izkazal.
4. Ker izpodbijane določbe ne ogrožajo pravic Občine Majšperk, je Ustavno sodišče zahtevo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić